ژاپون ایله آمریکا آراسیندا تیجارت آنلاشماسی راضی‌لیغی
فرانسانین بیاریتز شهرینده تشکیل ائدیلن G7 ایجلاس‌سیندا آمریکا پرزیدنتی دونالد ترامپ ایله ایکیطرف‌لی گؤروشمه‌لرده اولان ژاپون باش ناظیری آبه شینزو، سپتامبر آییندا ایکی اؤلکه آراسیندا تیجارت آنلاشماسی ایمضا‌لانا‌جاغی سؤیله‌دی.
کیودو آژانسی‌نین خبرینه گؤره، آبه و ترامپ آراسیندا ایکیطرف‌لی گؤروشمه‌نین نتیجه‌سینده، ژاپون ایله آمریکا آراسیندا سپتامبردا تیجارت آنلاشماسی ایمضالانماسی و قوزئی کوره ایله علاقه‌لرده ایش بیرلیگی‌نین اهمیتی کیمی موضوعلاردا آلاشما تامین ائدیلدی.
آبه، ایکی اؤلکه ایقتیصادی اوچون ده چوخ بؤیوک بیر مثبت اولاجاغینی قئید ائتدیگی تیجارت آنلاشماسی‌نین پارچاسی اولا‌راق آمریکادان علاوه مکه ساتین آلیناجاغینی ایفاده ائتدی.
سپتامبر آیی‌نین سونوندا کئچیریله‌جک بیرلشمیش میللت‌لر تشکیلاتی‌نین عمومی قورول اوّلینده آنلاشمانین رئاللاشماسینی هدفلدیک‌لرینی ایفاده ائدن آبه،
آنلاشمایا دایر سون آیرینتی‌لارین دا او زامانا قدر تاماملاناجاغینی قئید ائتدی.
آبه آیریجا، دونن ژاپون ایله کوره یاریماداسی آراسین‌داکی شرق دنیزینه ایکی قیسا منزیل‌لی موشک آتان قوزئی کوره‌نین، بیرلشمیش میللت‌لر تشکیلاتی‌نین امنیت شوراسی قرارلارینی پوزدوغونو خاطیرلادا‌راق ترامپلا جنوبی کوره ایله قوزئی کوره موضوعسوندا ایش بیرلیگی ائدیلمه‌سی موضوعسوندا دا آنلاشمایا واردیق‌لارینی سؤیله‌دی.
